Lp. Alar Süda 27.04.2023.a.

Riigimetsa Majandamise Keskus

Ida – Virumaa metsaülem

e – post: rmk@rmk.ee

Riigi Kaitseinvesteeringute Keskus

e – post: [info@kaitseinvesteeringud.ee](mailto:info@kaitseinvesteeringud.ee)

Riigimaa rendile andmisest.

04.01.2022.a. ja 05.01.2022.a. allkirjastasid Riigimetsa Majandamise Keskus kui rendileandja , keda esindas Ida - Virumaa metsaülem Alar Süda ja osaühing AVP Integral kui rentnik , keda esindas juhatuse liige Vadim Pehkov, digitaalselt Maarendilepingu nr 3 – 1.21/2022.

Sõlmitud lepinguga andis rendileandja rentnikule tähtajaliseks kasutamiseks ligikaudu 34 862 m2 suuruse maatüki Ida – Viru maakonnas Toila vallas Konju külas asuvast kinnisasjast lähiaadressiga Ammoniidi ( kinnistu registriosa nr 4852608, katastritunnus 80201:002:0484 ) lõhketööde teostamise eesmärgil metallide liitmiseks plahvatuskeevituse meetodil. Leping kehtib kuni 10.01.2024 ( kaasa arvatud ).

Alates 2006. aastast, seega tänaseks juba üle 16 aasta, kasutab OÜ AVP Integral endisi kaevandusväljade tranšeesid lõhketööde teostamiseks, et plahvatusmeetodil liita erinevaid metalle bi- ja trimetallideks. Aastas teostame me lõhketöid keskmiselt 80 päeval, igal päeval viime läbi 3 - 4 plahvatust. Plahvatuskeevituse meetodil liidetud metallidest valmistab OÜ AVP Integral Maardus asuvas tootmisbaasis mitmesuguseid detaile ja konstruktsioone, mida kasutatakse aatomienergeetikas ja naftakeemiatööstuses. 95% meie ettevõtte toodangust läheb ekspordiks. Kuna meie toodangu kasutajateks on rahvusvahelised firmad, siis nendega sõlmitavate lepingute tingimused tarnete tähtaegade ja toodangu kvaliteedi osas on väga detailsed ja ranged. Maa tähtajaline rentimine riigilt on võimaldanud meil teostada lõhkamistöid plaanipäraselt, tõsta töö effektiivsust ning firma usaldusväärtust, toodete konkurentsivõimet rahvusvahelisel turul. Rahvusvaheliste turu - uuringufirmade raportite alusel on Eesti ( s.t. AVP Integral OÜ ) koos Rootsiga väikeriikidest ainukesed, kes on suurriikide USA, Hiina , Prantsusmaa ja Venemaa kõrval suutelised tootma bi- ja trimetalle.

OÜ AVP Integral tootmisprofiiliga sarnaste firmade rahvusvaheline kogemus näitab seda, et meiesugused firmad suudavad edukalt tegutseda ainult sel juhul, kui on riikide kaitse- ja keskkonnaministeeriumide ning omavalitsuste toetus, kuna lõhketöid viiakse läbi tavaliselt ainult sõjaväe poligoonidel või siis endistes juba kasutuses olnud maardlate aladel.

Arvestades küsimuse üliolulisust OÜ AVP Integral jaoks ja rahusvahelise olukorra keerulisust seoses Venemaa poolt algatatud sõjaga Ukrainas , otsustasime üle poole aasta enne tähtajalise maarendilepingu lõppemist alustada Riigimetsa Majandamise Keskuse ja Riigi Kaitseinvesteeringute Keskusega läbirääkimisi, et leida võimalus lõhketööde jätkamiseks Ida – Viru maakonnas juba kasutusel olnud maardlate aladel.

Teeme Teile ettepaneku arutada läbi järgmised võimalused ja tingimused, et:

1. Sõlmida uus tähtajaline maarendileping Ammoniidi kinnistul ( katastritunnus 80201:002:0484 ) asuva 34 862 m2 suuruse maatüki kasutamiseks lõhketööde teostamiseks eesmärgil metallide liitmiseks plahvatuskeevitusmeetodil. Seda maatükki kasutab OÜ AVP Integral praegu kehtiva lepingu alusel kuni 10.01.2024.a. ( Kirjale on lisatud maatüki plaan, mis on praegu kehtiva maarendilepingu lisaks ).
2. Kaaluda ja läbi arutada võimalus Argilliidi kinnistul, mille katastritunnus on 80201:002:0489, asuva 15 791 m2 suuruse maatüki rentimiseks OÜ AVP Integral ( kirjale on lisatud joonis maatükist ). Meie tähelepanekute järgi endine firma, kes tranšeed kasutas, on tranšee vabastanud ja enam seda vahelaona ei kasuta.
3. Oleme valmis Teiega arutama ka teisi võimalike maa kasutamise variante, kui meie poolt pakutud ettepanekud ei ole mingitel põhjustel Teile vastuvõetavad.

2021.a. toimunud läbirääkimistel esindas Riigi Kaitseinvesteeringute Keskust Alvar Pern.

Lugupidamisega Alexander Pekhov,

OÜ AVP Integral juhatuse liige

e- post: [avp@avpintegral.com](mailto:avp@avpintegral.com)

/allkirjastatud digitaalselt /

Kontaktisik: Priit Toomikas, tel. 5161482

e- post: priit.toomikas@mail.ee